Λέβιθα

Τα Λέβιθα είναι ένα νησί του Αιγαίου στα Δωδεκάνησα.

 Γεωγραφία - Ιστορία 
Τα Λέβιθα βρίσκονται στον θαλάσσιο χώρο μεταξύ Δωδεκανήσων και Κυκλάδων. Απέχει 8 ναυτικά μίλια από την Αμοργό και 6 ναυτικά μίλια από την Κίναρο. Η επιφάνεια του νησιού είναι 9,121 τετραγωνικά χιλιόμετρα και έχει μήκος ακτών 34 χιλιόμετρα.Ίδρυμα Μείζονος Ελληνισμού Λέβιθα  Ο πληθυσμός της ήταν 8 κάτοικοι σύμφωνα με την απογραφή του 2001, ενώ σε αυτή του 2011 το νησί εμφανίζεται ακατοίκητο. Το νησί κατοικείται από μία μόνο οικογένεια (Οικογένεια Καμπόσου, Πατμιακής καταγωγής) που συντηρεί τους οικισμούς του, εκτρέφει ζώα και λειτουργεί ταβέρνα για τα θαλάσσια σκάφη που προσαράζουν στους όρμους του νησιού. Διοικητικά υπάγεται στον Δήμο Λέρου αν και για αιώνες ανήκε στο περιουσιολόγιο της Ιεράς Μονής Αγίου Ιωάννη του Θεολόγου της Πάτμου. Έχει έντονα δαντελωτές ακτές στις οποίες σχηματίζονται βαθείς κόλποι, που μοιάζουν με μικρά φιορδ. Οι κολπίσκοι του νησιού παρέχουν ασφαλές αγκυροβόλιο σε διερχόμενα πλοιάρια.

Η Λέβιθα διαθέτει έναν μικρό οικισμό που βρίσκεται σχεδόν στο κέντρο του νησιού. Οι λιγοστοί κάτοικοι της συντηρούν κάποιους χώρους διαμονής και εστιάσης καθώς το νησί δέχεται ολιγομελείς ομάδες τουριστών κατά τους καλοκαιρινούς μήνες. Συνδέεται ακτοπλοϊκώς με την Πάτμο, μία φορά την εβδομάδα. 

Η Λέβιθα είναι ενταγμένη στο Δίκτυο Natura 2000 μαζί με την βόρεια Αμοργό και την νησίδα Κίναρο.Υπουργείο Περιβάλλοντος, Βόρεια Αμοργός, Λέβιθα, Κίναρος Είναι επίσης μία από τις σημαντικές περιοχές για την προστασία των πουλιών και έχει ενταχθεί στις δράσεις για την προστασία του Μαυροπετρίτη και του Αιγαιόγλαρου.Ορνιθολογική, Κίναρος, Λέβιθα και βραχονησίδες

Μετά το 15ο αιώνα, η Λέβιθα αναδείχθηκε σε προσκυνηματικό τόπο των θρησκειών του Αιγαίου χώρου.

Τον Οκτώβριο του 1943 έγινε μάχη μεταξύ Νεοζηλανδών καταδρομέων των βρετανικών στρατευμάτων της Λέρου με τους  Γερμανούς του φυλακίου της Λέβιθας.

Παραπομπές

 Εξωτερικοί σύνδεσμοι 

 Ταξίδι στα Λέβιθα και Κίναρο από το https://www.youtube.com
 Η μάχη για τη Λέβιθα από το https://tolmwnnika.blogspot.gr
 Λέβιθα, ο δράκος του Αλί Κόκ Μπάμπα και το κοιμώμενο ρήγμα  από τον ιστότοπο Γεωδίφης 

Κατηγορία:Δωδεκάνησα
Κατηγορία:Λέρος